બોલિવૂડ અભિનેત્રીઓને હોલિવૂડમાં જવાની ઝંખના હોય છે. પ્રિયંકા ચોપરા, દીપિકા પદુકોણ બાદ હવે આલિયા ભટ્ટ પણ હોલિવૂડ તરફ પ્રયાણ કરવા જઇ રહી છે. આલિયા ભટ્ટે બોલિવૂડમાં કરિયરની શરૂઆત કરણ જોહરની ફિલ્મ ‘સ્ટુડન્ટ ઓફ ધ યર’થી કરી હતી. ત્યાર બાદ તેણે ‘હાઇવે’, ‘હમ્પટી શર્મા કી દુલ્હનિયા’ અને ‘ટુ સ્ટેટસ’ જેવી ફિલ્મો કરી. ત્યાર બાદ તેની ‘ઊડતા પંજાબ’ રિલીઝ થઇ. આ ફિલ્મમાં તેનાં ખૂબ જ વખાણ પણ થયાં છે. આલિયા ભટ્ટ બોલિવૂડમાં પોતે ભજવેલાં પાત્રોથી ખુશ છે. તે કહે છે કે હું મારા કામથી ખુશ છું.